Dos Hermanas
Store norske leksikon,Geografi,Verdens geografi,Europa,Spanias geografi
Dos Hermanas er en by i Spania som ligger i den autonome regionen Andalucía, sørøst for Sevilla, mellom elvene Guadaira og Guadalquivir, rundt 40 meter over havet. Byen fungerer som en forstad til Sevilla og har hatt en kraftig befolkningsvekst de siste årene. Innbyggertallet er 133 200 (2018).
Tjenestesektoren, jordbruket (oliven, korn) og industrien (særlig metall og kjemisk industri) er viktige for næringslivet.Byen ble grunnlagt i 1248 og har flere vakre parker, kirker og palasser, blant annet Palacio de Alperiz og La Almona. Deler av universitetet Pablo de Olavide ligger i Dos Hermanas. Det er god togforbindelse til Sevilla i form av tog av typen AVE. Les mer i Store norske leksikon Spanias geografi